ddrg/super_eurlex huggingface dataset:
Απόφαση του Δικαστηρίου (ένατο τμήμα) της 4ης Φεβρουαρίου 2021 [αίτηση του First-tier Tribunal (Tax Chamber) (Ηνωμένο Βασιλείο) για την έκδοση προδικαστικής αποφάσεως] — JCM Europe (UK) Ltd κατά Commissioners for Her Majesty's Revenue and Customs

(Υπόθεση C-760/19) (1)

(Προδικαστική παραπομπή - Τελωνειακή ένωση - Κοινό δασμολόγιο - Συνδυασμένη Ονοματολογία - Δασμολογική κατάταξη - Κλάσεις 8472 και 9031 - Ανιχνευτής γνησιότητας χαρτονομισμάτων και κασέτες χαρτονομισμάτων - Συσκευή που ενσωματώνεται σε διάταξη υποδοχής και συνδέεται με κέντρο εξωτερικού ελέγχου - Εκτελεστικός κανονισμός (ΕΕ) 2016/1760 - Κύρος)

(2021/C 110/09)

Γλώσσα διαδικασίας: η αγγλική

Αιτούν δικαστήριο

First-tier Tribunal (Tax Chamber)

Διάδικοι στην υπόθεση της κύριας δίκης

JCM Europe (UK) Ltd

κατά

Commissioners for Her Majesty's Revenue and Customs

Διατακτικό

Από την εξέταση των υποβληθέντων προδικαστικών ερωτημάτων δεν προέκυψε κανένα στοιχείο ικανό να θίξει το κύρος του εκτελεστικού κανονισμού (ΕΕ) 2016/1760 της Επιτροπής, της 28ης Σεπτεμβρίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία.

(1) ΕΕ C 19 du 20.01.2020.
Απόφαση του Δικαστηρίου (δεύτερο τμήμα) της 20ής Ιανουαρίου 2021 [αίτηση του Upper Tribunal (Immigration and Asylum Chamber) London (Ηνωμένο Βασίλειο) για την έκδοση προδικαστικής αποφάσεως] — Secretary of State for the Home Department κατά O A

(Υπόθεση C-255/19) (1)

(Προδικαστική παραπομπή - Οδηγία 2004/83/ΕΚ - Ελάχιστες απαιτήσεις σχετικές με τις προϋποθέσεις αναγνωρίσεως του καθεστώτος πρόσφυγα ή χορηγήσεως του καθεστώτος επικουρικής προστασίας - Ιδιότητα του πρόσφυγα - Άρθρο 2, στοιχείο γ' - Παύση του καθεστώτος πρόσφυγα - Άρθρο 11 - Μεταβολή των συνθηκών - Άρθρο 11, παράγραφος 1, στοιχείο ε' - Δυνατότητα του ενδιαφερομένου να τεθεί υπό την προστασία της χώρας καταγωγής - Κριτήρια εκτιμήσεως - Άρθρο 7, παράγραφος 2 - Οικονομική και κοινωνική υποστήριξη - Δεν ασκεί επιρροή)

(2021/C 79/04)

Γλώσσα διαδικασίας: η αγγλική

Αιτούν δικαστήριο

Upper Tribunal (Immigration and Asylum Chamber) London

Διάδικοι στην υπόθεση της κύριας δίκης

Secretary of State for the Home Department

κατά

O A

παρισταμένης της: United Nations High Commissioner for Refugees (UNHCR)

Διατακτικό

1) Το άρθρο 11, παράγραφος 1, στοιχείο ε', της οδηγίας 2004/83/ΕΚ του Συμβουλίου, της 29ης Απριλίου 2004, για θέσπιση ελάχιστων απαιτήσεων για την αναγνώριση και το καθεστώς των υπηκόων τρίτων χωρών ή των απάτριδων ως προσφύγων ή ως προσώπων που χρήζουν διεθνούς προστασίας για άλλους λόγους, έχει την έννοια ότι η «προστασία» στην οποία αναφέρεται η διάταξη αυτή σε σχέση με την παύση του καθεστώτος πρόσφυγα πρέπει να ικανοποιεί τις ίδιες απαιτήσεις με εκείνες που απορρέουν, όσον αφορά την αναγνώριση του ως άνω καθεστώτος, από το άρθρο 2, στοιχείο γ', της εν λόγω οδηγίας, σε συνδυασμό με το άρθρο 7, παράγραφοι 1 και 2, αυτής.

2) Το άρθρο 11, παράγραφος 1, στοιχείο ε', της οδηγίας 2004/83, σε συνδυασμό με το άρθρο 7, παράγραφος 2, αυτής, έχει την έννοια ότι η ενδεχόμενη κοινωνική και οικονομική υποστήριξη εκ μέρους ιδιωτικών φορέων, όπως η οικογένεια ή η φυλή του ενδιαφερόμενου υπηκόου τρίτης χώρας, δεν ικανοποιεί τις απαιτήσεις προστασίας που απορρέουν από τις διατάξεις αυτές και, ως εκ τούτου, δεν ασκεί επιρροή ούτε προκειμένου να εκτιμηθεί η αποτελεσματικότητα ή η δυνατότητα παροχής της προστασίας εκ μέρους του κράτους κατά την έννοια του άρθρου 7, παράγραφος 1, στοιχείο α', της οδηγίας αυτής ούτε προκειμένου να κριθεί, σύμφωνα με το άρθρο 11, παράγραφος 1, στοιχείο ε', της εν λόγω οδηγίας, σε συνδυασμό με το άρθρο 2, στοιχείο γ', αυτής, αν εξακολουθεί να υπάρχει βάσιμος φόβος διώξεως.

(1) ΕΕ C 206 της 17.6.2019.
C 53/7

Απόφαση του Δικαστηρίου (τμήμα μείζονος συνθέσεως) της 17ης Δεκεμβρίου 2020 [αίτηση του Grondwettelijk Hof (Βέλγιο) για την έκδοση προδικαστικής αποφάσεως] — Centraal Israëlitisch Consistorie van België κ.λπ. κατά Vlaamse Regering

(Υπόθεση C-336/19) (1)

(Προδικαστική παραπομπή - Προστασία των ζώων κατά τη θανάτωσή τους - Κανονισμός (ΕΚ) 1099/2009 - Άρθρο 4, παράγραφος 1 - Υποχρέωση αναισθητοποίησης των ζώων πριν από τη θανάτωσή τους - Άρθρο 4, παράγραφος 4 - Παρέκκλιση στο πλαίσιο της λατρευτικού τύπου σφαγής - Άρθρο 26, παράγραφος 2 - Δυνατότητα των κρατών μελών να θεσπίζουν εθνικούς κανόνες με σκοπό τη μεγαλύτερη προστασία των ζώων στην περίπτωση της λατρευτικού τύπου σφαγής - Ερμηνεία - Εθνική ρύθμιση η οποία, στην περίπτωση της λατρευτικού τύπου σφαγής, επιβάλλει αναισθητοποίηση που είναι αναστρέψιμη και δεν μπορεί να προκαλέσει θάνατο - Άρθρο 13 ΣΛΕΕ - Χάρτης των Θεμελιωδών Δικαιωμάτων της Ευρωπαϊκής Ένωσης - Άρθρο 10 - Θρησκευτική ελευθερία - Ελευθερία εκδήλωσης του θρησκεύματος - Περιορισμός - Αναλογικότητα - Έλλειψη συναίνεσης των κρατών μελών της Ευρωπαϊκής Ένωσης - Περιθώριο εκτίμησης που αναγνωρίζεται στα κράτη μέλη - Αρχή της επικουρικότητας - Κύρος - Διαφοροποιημένη μεταχείριση της λατρευτικού τύπου σφαγής και της θανάτωσης ζώων στο πλαίσιο κυνηγετικών δραστηριοτήτων και δραστηριοτήτων αλιείας, καθώς και στο πλαίσιο πολιτιστικών και αθλητικών εκδηλώσεων - Απουσία δυσμενούς διάκρισης - Άρθρα 20, 21 και 22 του Χάρτη των Θεμελιωδών Δικαιωμάτων)

(2021/C 53/07)

Γλώσσα διαδικασίας: η ολλανδική

Αιτούν δικαστήριο

Grondwettelijk Hof

Διάδικοι στην υπόθεση της κύριας δίκης

Centraal Israëlitisch Consistorie van België κ.λπ., Unie Moskeeën Antwerpen VZW, Islamitisch Offerfeest Antwerpen VZW, JG, KH, Executief van de Moslims van België e.a, Coördinatie Comité van Joodse Organisaties van België. Section belge du Congrès juif mondial et Congrès juif européen VZW κ.λπ.

κατά

Vlaamse Regering

παρισταμένων των: LI, Waalse Regering, Kosher Poultry BVBA κ.λπ., Global Action in the Interest of Animals VZW (GAIA)

Διατακτικό

1) Το άρθρο 26, παράγραφος 2, πρώτο εδάφιο, στοιχείο γ', του κανονισμού (ΕΚ) 1099/2009 του Συμβουλίου, της 24ης Σεπτεμβρίου 2009, για την προστασία των ζώων κατά τη θανάτωσή τους, ερμηνευόμενο υπό το πρίσμα του άρθρου 13 ΣΛΕΕ και του άρθρου 10, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης, έχει την έννοια ότι δεν αντιτίθεται σε ρύθμιση κράτους μέλους η οποία επιβάλλει, στο πλαίσιο της λατρευτικού τύπου σφαγής, διαδικασία αναστρέψιμης αναισθητοποίησης που δεν επιφέρει τον θάνατο του ζώου.

2) Από την εξέταση του τρίτου προδικαστικού ερωτήματος δεν προέκυψε κανένα στοιχείο ικανό να θίξει το κύρος του άρθρου 26, παράγραφος 2, πρώτο εδάφιο, στοιχείο γ', του κανονισμού 1099/2009.

(1) ΕΕ C 270 της 12.08.2019.
C 44/5

Απόφαση του Δικαστηρίου (δεύτερο τμήμα) της 9ης Δεκεμβρίου 2020 — Groupe Canal + κατά Ευρωπαϊκής Επιτροπής, Γαλλικής Δημοκρατίας, Union des producteurs de cinéma (UPC), C More Entertainment AB, European Film Agency Directors — EFADs, Ευρωπαϊκού Γραφείου Ενώσεων Καταναλωτών (ΕΓΕΚ)

(Υπόθεση C-132/19 P) (1)

(Αίτηση αναιρέσεως - Ανταγωνισμός - Συμπράξεις - Διανομή τηλεοπτικών προγραμμάτων - Κανονισμός (ΕΚ) 1/2003 - Άρθρο 9 και άρθρο 16, παράγραφος 1 - Απόφαση που καθιστά υποχρεωτικές τις αναληφθείσες δεσμεύσεις - Απόλυτη εδαφική προστασία - Κατάχρηση εξουσίας - Προκαταρκτική εκτίμηση - Η Ευρωπαϊκή Επιτροπή δεν υποχρεούται να λαμβάνει υπόψη εκτιμήσεις σχετικές με την εφαρμογή του άρθρου 101, παράγραφος 3, ΣΛΕΕ - Συμφωνίες που αποσκοπούν στη στεγανοποίηση των εθνικών αγορών - Η Επιτροπή δεν υποχρεούται να εξετάζει μία προς μία τις οικείες εθνικές αγορές - Αναλογικότητα - Προσβολή των συμβατικών δικαιωμάτων τρίτων)

(2021/C 44/05)

Γλώσσα διαδικασίας: η γαλλική

Διάδικοι

Αναιρεσείουσα: Groupe Canal + (εκπρόσωποι: P. Wilhelm, P. Gassenbach και O. de Juvigny, avocats)

Λοιποί διάδικοι στην αναιρετική διαδικασία: Ευρωπαϊκή Επιτροπή (εκπρόσωποι: A. Dawes, C. Urraca Caviedes και L. Wildpanner), Γαλλική Δημοκρατία (εκπρόσωποι: E. de Moustier και M. P. Dodeller), Union des producteurs de cinéma (UPC) (εκπρόσωπος: E. Lauvaux, avocat), C More Entertainment AB, European Film Agency Directors — EFADs (εκπρόσωπος: O. Sasserath, avocat), Ευρωπαϊκό Γραφείο Ενώσεων Καταναλωτών (ΕΓΕΚ) (εκπρόσωπος: A. Fratini, avvocatessa)

Διατακτικό

Το Δικαστηρίου αποφασίζει:

1) Αναιρεί την απόφαση του Γενικού Δικαστηρίου της Ευρωπαϊκής Ένωσης της 12ης Δεκεμβρίου 2018, Groupe Canal + κατά Επιτροπής (T-873/16, EU:T:2018:904).

2) Ακυρώνει την απόφαση της Ευρωπαϊκής Επιτροπής, της 26ης Ιουλίου 2016, περί διαδικασίας εφαρμογής του άρθρου 101 ΣΛΕΕ και του άρθρου 53 της Συμφωνίας ΕΟΧ (υπόθεση AT.40023 — Διασυνοριακή πρόσβαση στη συνδρομητική τηλεόραση).

3) Η Ευρωπαϊκή Επιτροπή φέρει, πέραν των δικών της δικαστικών εξόδων, τα δικαστικά έξοδα στα οποία υποβλήθηκαν η Groupe Canal + SA, η European Film Agency Directors — EFADs, η Union des producteurs de cinéma (UPC) στο πλαίσιο της παρούσας αναιρετικής διαδικασίας και στο πλαίσιο της πρωτόδικης διαδικασίας, καθώς και τα έξοδα στα οποία υποβλήθηκε η C More Entertainment AB στο πλαίσιο της πρωτόδικης διαδικασίας.

4) Η Γαλλική Δημοκρατία φέρει τα δικαστικά έξοδά της.

5) Το Ευρωπαϊκό Γραφείο Ενώσεων Καταναλωτών (ΕΓΕΚ) φέρει τα δικαστικά έξοδά του.

(1) ΕΕ C 131 της 8.4.2019.
Απόφαση του Δικαστηρίου (δεύτερο τμήμα) της 18ης Νοεμβρίου 2020 [αίτηση του First-tier Tribunal (Tax Chamber) (Ηνωμένο Βασίλειο) για την έκδοση προδικαστικής αποφάσεως] — Kaplan International Colleges UK Ltd κατά The Commissioners for Her Majesty's Revenue and Customs

(Υπόθεση C-77/19) (1)

(Προδικαστική παραπομπή - Φορολογία - Φόρος προστιθέμενης αξίας (ΦΠΑ) - Οδηγία 2006/112/ΕΚ - Άρθρο 132, παράγραφος 1, στοιχείο στ' - Απαλλαγή των παροχών υπηρεσιών οι οποίες πραγματοποιούνται από ανεξάρτητες ενώσεις προσώπων προς τα μέλη τους - Εφαρμογή στους ομίλους ΦΠΑ - Άρθρο 11 - Όμιλος ΦΠΑ)

(2021/C 28/03)

Γλώσσα διαδικασίας: η αγγλική

Αιτούν δικαστήριο

First-tier Tribunal (Tax Chamber)

Διάδικοι στην υπόθεση της κύριας δίκης

Kaplan International Colleges UK Ltd

κατά

The Commissioners for Her Majesty's Revenue and Customs

Διατακτικό

Το άρθρο 132, παράγραφος 1, στοιχείο στ', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, όπως αυτή τροποποιήθηκε με την οδηγία 2008/8/ΕΚ του Συμβουλίου, της 12ης Φεβρουαρίου 2008, έχει την έννοια ότι η απαλλαγή την οποία προβλέπει η διάταξη αυτή δεν εφαρμόζεται στις παροχές υπηρεσιών που πραγματοποιούνται από ανεξάρτητη ένωση προσώπων προς ένωση προσώπων τα οποία μπορούν να θεωρηθούν ως ενιαίος υποκείμενος στον φόρο, κατά την έννοια του άρθρου 11 της εν λόγω οδηγίας, όταν κάποιο από τα μέλη της τελευταίας αυτής ένωσης δεν είναι συγχρόνως και μέλος της ανεξάρτητης ένωσης προσώπων. Δεν ασκεί καμία επιρροή επί του ζητήματος αυτού η ύπαρξη διατάξεων του εθνικού δικαίου οι οποίες προβλέπουν ότι, για τους σκοπούς της εφαρμογής της απαλλαγής που προβλέπεται υπέρ των ανεξάρτητων ενώσεων προσώπων, το αντιπροσωπευτικό μέλος μιας ένωσης προσώπων τα οποία μπορούν να θεωρηθούν ως ενιαίος υποκείμενος στον φόρο έχει τα χαρακτηριστικά και το καθεστώς των μελών της οικείας ανεξάρτητης ένωσης προσώπων.

(1) ΕΕ C 131 της 8.4.2019.
C 433/15

Απόφαση του Δικαστηρίου (ένατο τμήμα) της 22ας Οκτωβρίου 2020 — Silver Plastics GmbH & Co. KG, Johannes Reifenhäuser Holding GmbH & Co. KG κατά Ευρωπαϊκής Επιτροπής

(Υπόθεση C-702/19 P) (1)

(Αίτηση αναιρέσεως - Ανταγωνισμός - Σύμπραξη - Αγορά των συσκευασιών τροφίμων οι οποίες προορίζονται για τη λιανική πώληση - Απόφαση διαπιστώνουσα παράβαση του άρθρου 101 ΣΛΕΕ - Κανονισμός (ΕΚ) 1/2003 — Άρθρο 23 - Άρθρο 6 της Ευρωπαϊκής Συμβάσεως Δικαιωμάτων του Ανθρώπου - Θεμελιώδες δικαίωμα για δίκαιη δίκη - Αρχή της ισότητας των όπλων - Δικαίωμα «αντιπαράθεσης» - Εξέταση μαρτύρων - Αιτιολογία - Ενιαία και διαρκής παράβαση - Ανώτατο όριο του προστίμου)

(2020/C 433/17)

Γλώσσα διαδικασίας: η γερμανική

Διάδικοι

Αναιρεσείουσες: Silver Plastics GmbH & Co. KG (εκπρόσωποι: M. Wirtz, και S. Möller, Rechtsanwälte), Johannes Reifenhäuser Holding GmbH & Co. KG (εκπρόσωπος: C. Karbaum, Rechtsanwalt)

Αντίδικος κατ’ αναίρεση: Ευρωπαϊκή Επιτροπή (εκπρόσωποι: G. Meessen, I. Zaloguin και L. Wildpanner)

Διατακτικό

Το Δικαστήριο αποφασίζει:

1) Απορρίπτει την αίτηση αναιρέσεως.

2) Η Silver Plastics GmbH & Co. KG και η Johannes Reifenhäuser Holding GmbH & Co. KG φέρουν, πέραν των δικών τους δικαστικών εξόδων, και τα έξοδα στα οποία υποβλήθηκε η Ευρωπαϊκή Επιτροπή.

(1) ΕΕ C 383 της 11.11.2019.
Απόφαση του Δικαστηρίου (πρώτο τμήμα) της 8ης Οκτωβρίου 2020 [αίτηση του Court of Appeal (Ηνωμένο Βασίλειο) για την έκδοση προδικαστικής αποφάσεως] — United Biscuits (Pensions Trustees) Limited, United Biscuits Pension Investments Limited κατά Commissioners for Her Majesty’s Revenue and Customs

(Υπόθεση C-235/19) (1)

(Προδικαστική παραπομπή - Φόρος προστιθέμενης αξίας (ΦΠΑ) - Οδηγία 2006/112/ΕΚ - Άρθρο 135, παράγραφος 1, στοιχείο α' - Απαλλαγή των ασφαλιστικών εργασιών - Παροχή υπηρεσιών διαχειρίσεως κεφαλαίων συνταξιοδοτικών ταμείων προς τον εμπιστευματοδόχο από τους διαχειριστές επενδύσεων - Δεν συμπεριλαμβάνεται οποιαδήποτε αποζημίωση λόγω επελεύσεως κινδύνου - Επαγγελματικό συνταξιοδοτικό πρόγραμμα - Εθνική φορολογική πρακτική - Άσκηση ασφαλιστικής δραστηριότητας - Οντότητες που έχουν λάβει άδεια - Οντότητες που δεν έχουν λάβει τέτοια άδεια - Έννοια των «ασφαλιστικών εργασιών»)

(2020/C 414/05)

Γλώσσα διαδικασίας: η αγγλική

Αιτούν δικαστήριο

Court of Appeal

Διάδικοι στην υπόθεση της κύριας δίκης

United Biscuits (Pensions Trustees) Limited, United Biscuits Pension Investments Limited

κατά

Commissioners for Her Majesty’s Revenue and Customs

Διατακτικό

Το άρθρο 135, παράγραφος 1, στοιχείο α', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι οι υπηρεσίες διαχειρίσεως επενδύσεων που παρέχονται στο πλαίσιο επαγγελματικού συνταξιοδοτικού προγράμματος, μη συμπεριλαμβανομένης οποιασδήποτε αποζημιώσεως λόγω επελεύσεως κινδύνου, δεν μπορούν να χαρακτηριστούν ως «ασφαλιστικές εργασίες», κατά την έννοια της διατάξεως αυτής, και, ως εκ τούτου, δεν μπορούν να εμπίπτουν στην απαλλαγή από τον ΦΠΑ που προβλέπει η εν λόγω διάταξη για τις πράξεις αυτές.

(1) ΕΕ C 172 της 20.5.2019.
Απόφαση του Δικαστηρίου (πρώτο τμήμα) της 9ης Σεπτεμβρίου 2020 [αίτηση του High Court (Ιρλανδία) (Ιρλανδία) για την έκδοση προδικαστικής αποφάσεως] — Friends of the Irish Environment Ltd κατά An Bord Pleanála

(Υπόθεση C-254/19) (1)

(Προδικαστική παραπομπή - Οδηγία 92/43/ΕΟΚ - Διατήρηση των φυσικών οικοτόπων καθώς και της άγριας πανίδας και χλωρίδας - Άρθρο 6, παράγραφος 3 - Πεδίο εφαρμογής - Έννοια των όρων «σχέδιο» (project) και «συμφωνούν» - Δέουσα εκτίμηση των επιπτώσεων ενός έργου σε προστατευόμενο τόπο - Απόφαση περί παρατάσεως της διάρκειας ισχύος άδειας για την κατασκευή τερματικού σταθμού επαναεριοποίησης υγροποιημένου φυσικού αερίου - Αρχική απόφαση που βασίζεται σε εθνική ρύθμιση με την οποία δεν έγινε ορθή μεταφορά της οδηγίας 92/43 στο εσωτερικό δίκαιο)

(2020/C 378/12)

Γλώσσα διαδικασίας: η αγγλική

Αιτούν δικαστήριο

High Court (Ιρλανδία)

Διάδικοι στην υπόθεση της κύριας δίκης

Friends of the Irish Environment Ltd

κατά

An Bord Pleanála

παρισταμένης της: Shannon Lng Ltd

Διατακτικό

1) Απόφαση περί παρατάσεως της δεκαετούς προθεσμίας που είχε ταχθεί αρχικώς για την υλοποίηση έργου κατασκευής τερματικού σταθμού επαναεριοποίησης υγροποιημένου φυσικού αερίου πρέπει να θεωρηθεί ότι συνιστά συμφωνία για ένα σχέδιο, κατά την έννοια του άρθρου 6, παράγραφος 3, της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας, εφόσον η αρχική άδεια για το σχέδιο αυτό, η οποία έπαυσε να ισχύει, έπαυσε να παράγει τα έννομα αποτελέσματά της κατά τη λήξη της προθεσμίας που αυτή έτασσε για τις εν λόγω εργασίες και οι εργασίες αυτές δεν έχουν ξεκινήσει.

2) Στην αρμόδια αρχή εναπόκειται να κρίνει αν απόφαση με την οποία παρατείνεται η προθεσμία που είχε ταχθεί αρχικώς για την υλοποίηση έργου κατασκευής τερματικού σταθμού επαναεριοποίησης υγροποιημένου φυσικού αερίου, για το οποίο η αρχική άδεια έπαυσε να ισχύει, πρέπει να υποβληθεί στην προβλεπόμενη στο άρθρο 6, παράγραφος 3, πρώτη περίοδος, της οδηγίας 92/43 δέουσα εκτίμηση των επιπτώσεων και, ενδεχομένως, αν η εκτίμηση αυτή πρέπει να αφορά το σύνολο ή τμήμα του έργου, λαμβάνοντας υπόψη, ιδίως, τόσο την εκτίμηση που τυχόν έχει πραγματοποιηθεί προηγουμένως όσο και την εξέλιξη των κρίσιμων περιβαλλοντικών και επιστημονικών δεδομένων, αλλά και την τυχόν τροποποίηση του έργου ή την ύπαρξη άλλων σχεδίων ή έργων.

Η εκτίμηση αυτή των επιπτώσεων πρέπει να πραγματοποιείται όταν δεν μπορεί να αποκλεισθεί, βάσει των βέλτιστων επιστημονικών γνώσεων επί του θέματος, ότι το έργο αυτό επηρεάζει τους στόχους διατήρησης του οικείου τόπου. Προγενέστερη εκτίμηση για το εν λόγω έργο, πραγματοποιηθείσα πριν από την έκδοση της αρχικής άδειας για αυτό, μπορεί να αποκλείσει τον ως άνω κίνδυνο μόνον αν περιέχει πλήρη, ακριβή και οριστικά συμπεράσματα τα οποία αίρουν κάθε εύλογη αμφιβολία, από επιστημονικής απόψεως, ως προς τις επιπτώσεις των εργασιών και υπό την επιφύλαξη ότι τα κρίσιμα περιβαλλοντικά και επιστημονικά δεδομένα δεν έχουν μεταβληθεί, ότι το έργο δεν έχει τροποποιηθεί και ότι δεν υφίστανται άλλα σχέδια ή έργα.

(1) ΕΕ C 206 της 17.6.2019.
Απόφαση του Δικαστηρίου (πρώτο τμήμα) της 2ας Ιουλίου 2020 [αίτηση του Upper Tribunal (Tax and Chancery Chamber) (Ηνωμένο Βασίλειο) για την έκδοση προδικαστικής αποφάσεως] — Blackrock Investment Management (UK) Limited κατά Commissioners for Her Majesty’s Revenue and Customs

(Υπόθεση C-231/19) (1)

(Προδικαστική παραπομπή - Φορολογία - Φόρος προστιθέμενης αξίας (ΦΠΑ) - Οδηγία 2006/112/ΕΚ - Απαλλαγές - Άρθρο 135, παράγραφος 1, στοιχείο ζ' - Απαλλαγές των πράξεων διαχειρίσεως αμοιβαίων κεφαλαίων - Ενιαία παροχή που χρησιμοποιείται για τη διαχείριση αμοιβαίων κεφαλαίων και άλλων κεφαλαίων)

(2020/C 279/15)

Γλώσσα διαδικασίας: η αγγλική

Αιτούν δικαστήριο

Upper Tribunal (Tax and Chancery Chamber)

Διάδικοι στην υπόθεση της κύριας δίκης

Blackrock Investment Management (UK) Limited

κατά

Commissioners for Her Majesty’s Revenue and Customs

Διατακτικό

Το άρθρο 135, παράγραφος 1, στοιχείο ζ', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι μια ενιαία παροχή υπηρεσιών διαχειρίσεως, μέσω πλατφόρμας λογισμικού ανήκουσας σε τρίτο πάροχο, προς μια εταιρία διαχειρίσεως κεφαλαίων η οποία περιλαμβάνει τόσο αμοιβαία κεφάλαια όσο και άλλα κεφάλαια δεν εμπίπτει στην απαλλαγή που προβλέπει η ως άνω διάταξη.

(1) ΕΕ C 172 της 20.05.2019.
C 137/24

Απόφαση του Δικαστηρίου (δεύτερο τμήμα) της 5ης Μαρτίου 2020 [αίτηση του Cour d’appel de Bruxelles (Βέλγιο) για την έκδοση προδικαστικής αποφάσεως] — Viasat UK Ltd, Viasat Inc. κατά Institut belge des services postaux et des télécommunications (IBPT)

(Υπόθεση C-100/19) (1)

(Προδικαστική παραπομπή - Προσέγγιση των νομοθεσιών - Τομέας των τηλεπικοινωνιών - Εναρμονισμένη χρήση ραδιοφάσματος στη ζώνη συχνοτήτων των 2 GHz για την υλοποίηση συστημάτων που παρέχουν κινητές δορυφορικές υπηρεσίες - Απόφαση 626/2008/ΕΚ - Άρθρο 4, παράγραφος 1, στοιχείο γ', άρθρο 7, παράγραφος 1, και άρθρο 8, παράγραφος 1 - Συμπληρωματικά επίγεια σκέλη - Αδειοδότηση από τα κράτη μέλη - Υποχρέωση του φορέα εκμετάλλευσης να εξυπηρετεί ορισμένο ποσοστό του πληθυσμού και του εδάφους - Μη τήρηση - Συνέπειες)

(2020/C 137/31)

Γλώσσα διαδικασίας: η γαλλική

Αιτούν δικαστήριο

Cour d’appel de Bruxelles

Διάδικοι στην υπόθεση της κύριας δίκης

Viasat UK Ltd, Viasat Inc.

κατά

Institut belge des services postaux et des télécommunications (IBPT)

παρισταμένων των: Inmarsat Ventures Ltd c.o., Eutelsat SA

Διατακτικό

Το άρθρο 8, παράγραφος 1, της απόφασης 626/2008/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 2008, για την επιλογή και αδειοδότηση συστημάτων που παρέχουν κινητές δορυφορικές υπηρεσίες (MSS), σε συνδυασμό με το άρθρο 7, παράγραφος 1, της απόφασης αυτής, έχει την έννοια ότι, σε περίπτωση στην οποία αποδεικνύεται ότι ένας φορέας εκμετάλλευσης ο οποίος επελέγη σύμφωνα με τον τίτλο ΙΙ της εν λόγω απόφασης και έλαβε άδεια χρήσης του ραδιοφάσματος δυνάμει του άρθρου 7 της ίδιας απόφασης δεν έχει παράσχει κινητές δορυφορικές υπηρεσίες μέσω κινητού δορυφορικού συστήματος μέχρι την καταληκτική ημερομηνία που προβλέπει το άρθρο 4, παράγραφος 1, στοιχείο γ', σημείο ii, της απόφασης 626/2008, οι αρμόδιες αρχές των κρατών μελών δεν μπορούν να αρνούνται στον φορέα αυτόν τη χορήγηση των αναγκαίων αδειών για την παροχή συμπληρωματικών επίγειων σκελών κινητών δορυφορικών συστημάτων, με την αιτιολογία ότι αυτός δεν τήρησε τη δέσμευση που είχε αναλάβει κατά την υποβολή της αίτησής του.

(1) ΕΕ C 131 της 8.4.2019.
Απόφαση του Δικαστηρίου (έβδομο τμήμα) της 26ης Μαρτίου 2020 [αίτηση του First-tier Tribunal (Tax Chamber) (Ηνωμένο Βασίλειο) για την έκδοση προδικαστικής αποφάσεως] — Pfizer Consumer Healthcare Ltd κατά Commissioners for Her Majesty’s Revenue and Customs

(Υπόθεση C-182/19) (1)

(Προδικαστική παραπομπή - Κοινό δασμολόγιο - Συνδυασμένη Ονοματολογία - Δασμολογική κατάταξη - Κλάσεις 3005 και 3824 - Αυτοθερμαινόμενα επιθέματα και ζώνες που προορίζονται για την ανακούφιση από τον πόνο - Εκτελεστικός κανονισμός (ΕΕ) 2016/1140 - Ανίσχυρο)

(2020/C 215/22)

Γλώσσα διαδικασίας: η αγγλική

Αιτούν δικαστήριο

First-tier Tribunal (Tax Chamber)

Διάδικοι στην υπόθεση της κύριας δίκης

Pfizer Consumer Healthcare Ltd

κατά

Commissioners for Her Majesty’s Revenue and Customs

Διατακτικό

Ο εκτελεστικός κανονισμός (ΕΕ) 2016/1140 της Επιτροπής, της 8ης Ιουλίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία, είναι ανίσχυρος.

(1) ΕΕ C 172 της 20.05.2019.
C 289/3

Απόφαση του Δικαστηρίου (τέταρτο τμήμα) της 3ης Ιουνίου 2021 — The Yokohama Rubber Co. Ltd κατά Pirelli Tyre SpA (C-818/18 P), Γραφείο Διανοητικής Ιδιοκτησίας της Ευρωπαϊκής Ένωσης (EUIPO) κατά Pirelli Tyre SpA (C-6/19 P)

(Συνεκδικασθείσες υποθέσεις C-818/18 P και C-6/19 P) (1)

(Αίτηση αναιρέσεως - Σήμα της Ευρωπαϊκής Ένωσης - Απόλυτοι λόγοι απαραδέκτου ή ακυρότητας της καταχώρισης - Σημείο αποτελούμενο αποκλειστικά από το σχήμα του προϊόντος που είναι απαραίτητο για την επίτευξη ενός τεχνικού αποτελέσματος - Κανονισμός (ΕΚ) 40/94 - Άρθρο 7, παράγραφος 1, στοιχείο ε', σημείο ii - Σημείο αποτελούμενο από σχήμα που δεν αναπαριστά σημαντικό μέρος του προϊόντος)

(2021/C 289/04)

Γλώσσα διαδικασίας: η αγγλική

Διάδικοι

(Υπόθεση C-818/18 P)

Αναιρεσείουσα: The Yokohama Rubber Co. Ltd (εκπρόσωποι: D. Martucci και F. Boscariol de Roberto, avvocati)

Λοιποί διάδικοι στην αναιρετική διαδικασία: Pirelli Tyre SpA (εκπρόσωποι: T. M. Müller και F. Togo, Rechtsanwälte), Γραφείο Διανοητικής Ιδιοκτησίας της Ευρωπαϊκής Ένωσης (EUIPO) (εκπρόσωπος: J. Ivanauskas)

Παρεμβαίνουσα υπέρ της πρωτοδίκως προσφεύγουσας: European Association of Trade Mark Owners (Marques) (εκπρόσωπος: M. Viefhues, Rechtsanwalt)

(Υπόθεση C-6/19 P)

Αναιρεσείον: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) (εκπρόσωπος: J. Ivanauskas)

Λοιποί διάδικοι στην αναιρετική διαδικασία: Pirelli Tyre SpA (εκπρόσωποι: T. M. Müller και F. Togo, Rechtsanwälte), The Yokohama Rubber Co. Ltd (εκπρόσωποι: D. Martucci και F. Boscariol de Roberto, avvocati)

Παρεμβαίνουσα υπέρ της πρωτοδίκως προσφεύγουσας: European Association of Trade Mark Owners (Marques) (εκπρόσωπος: M. Viefhues, Rechtsanwalt)

Διατακτικό

Το Δικαστήριο αποφασίζει:

1) Απορρίπτει τις αιτήσεις αναιρέσεως στις υποθέσεις C-818/18 P και C-6/19 P.

2) Η The Yokohama Rubber Co. Ltd και το Γραφείο Διανοητικής Ιδιοκτησίας της Ευρωπαϊκής Ένωσης (EUIPO) φέρουν, ισομερώς, πέραν των εξόδων τους σχετικά με τις αναιρετικές διαδικασίες στις υποθέσεις C-818/18 P και C-6/19 P, τα έξοδα της Pirelli Tyre SpA σχετικά με τις εν λόγω διαδικασίες.

3) Η European Association of Trade Mark Owners (Marques) φέρει τα δικαστικά έξοδά της.

(1) EE C 148 της 29.4.2019.